
Μαθησιακοί Στόχοι
Οι στόχοι του Π.Μ.Σ. είναι οι ακόλουθοι.
1. Να γίνουν κατανοητές οι αρχές της ψηφιακής διακυβέρνησης, της ψηφιακής καινοτομίας και του ψηφιακού μετασχηματισμού: Οι φοιτητές θα αποκτήσουν μια ολοκληρωμένη κατανόηση των εννοιών, των τεχνολογιών και των μεθοδολογιών που υποστηρίζουν την ψηφιακή διακυβέρνηση, συμπεριλαμβανομένης της μοντελοποίησης υπηρεσιών, των ανοικτών δεδομένων, της μηχανικής μάθησης, της καλλιέργειας καινοτόμου σκέψης, της λήψης αποφάσεων και της ανάλυσης μεγάλων δεδομένων.
2. Οι φοιτητές θα αναπτύξουν ερευνητικές και αναλυτικές δεξιότητες: Θα αποκτήσουν δεξιότητες σε ερευνητικές μεθοδολογίες και δυνατότητα ανάλυσης και ερμηνείας δεδομένων για την ψηφιακή διακυβέρνηση.
3. Οι φοιτητές θα βελτιώσουν τις τεχνικές τους γνώσεις: Θα κατανοήσουν τις τεχνικές πτυχές της ψηφιακής διακυβέρνησης και της ψηφιακής καινοτομίας, συμπεριλαμβανομένων της ανοικτότητας, της ανάλυσης δεδομένων, της μοντελοποίησης υπηρεσιών και των ευφυών συστημάτων.
4. Οι φοιτητές θα κατανοήσουν τις έννοιες της ενεργοποίησης των πολιτών: Θα κατανοήσουν το πλαίσιο και τις πολιτικές ενεργοποίησης και συσχεδιασμού, της ανοικτότητας, της διαφάνειας και της λογοδοσίας.
5. Προώθηση της καινοτομίας στο δημόσιο τομέα: Θα κατανοήσουν τις στρατηγικές για την καλλιέργεια καινοτόμου πνεύματος καθώς και την έννοια της ψηφιακής και της κοινωνικής καινοτομίας στο δημόσιο τομέα.
6. Βιώσιμη διαχείριση έργων: Θα αποκτήσουν τεχνογνωσία για τον ορισμό και σχεδιασμό έργων που θα εξασφαλίζεται η βιωσιμότητά τους, καθώς πρόκειται για καινοτομία και ειδικότερα για ψηφιακή καινοτομία.
Μαθησιακά Αποτελέσματα
1. Ψηφιακή διακυβέρνηση: Οι φοιτητές θα έχουν την ικανότητα ανάπτυξης δημιουργικής σκέψης, ορισμού εννοιών, περιγραφή θεμάτων διαλειτουργικότητας και πληροφοριακών συστημάτων, καθώς και ορισμού της ευφυούς διακυβέρνησης.
2. Πληροφοριακά συστήματα στη δημόσια διοίκηση: Οι φοιτητές θα γνωρίζουν με επάρκεια τη χρήση τεχνολογιών πληροφορικής στη δημόσια διοίκηση, καθώς και βασικών αρχών σχεδιασμού πληροφοριακών συστημάτων.
3. Δεδομενοκεντρική διακυβέρνηση: Οι φοιτητές θα είναι σε θέση να εφαρμόσουν τεχνικές ανάλυσης δεδομένων για την επίλυση προβλημάτων και να χρησιμοποιούν εργαλεία ανάλυσης δεδομένων συνδυάζοντας γλώσσες προγραμματισμού (πχ. R και Python) με στατιστική.
4. Καινοτομία και στρατηγική στη δημόσια διοίκηση: Οι φοιτητές θα είναι σε θέση να αναπτύξουν στρατηγικές για αποτελεσματική χάραξη πολιτικής και διακυβέρνησης, να εναρμονίσουν την καινοτομία με την στρατηγική και να περιγράψουν τις πηγές που παράγουν ή που παρεμποδίζουν την καινοτομία.
5. Ανάλυση δεδομένων: Οι φοιτητές θα είναι σε θέση να κατανοούν και να αναλύουν δεδομένα, ειδικότερα στο πεδίο της διακυβέρνησης, χρησιμοποιώντας συνδυασμό εργαλείων ανάλυσης δεδομένων.
6. Βιώσιμη διαχείριση έργων στη δημόσια διοίκηση: Οι φοιτητές θα είναι σε θέση να ορίζουν έννοιες σχετικές με τη διοίκηση έργων, να εφαρμόζουν τεχνικές και πρότυπα διαχείρισης έργων, να διαχειρίζονται αλλαγές και διενέξεις και να παραθέτουν ύφη ηγεσίας στη διοίκηση έργων.
7. Ενεργοποίηση πολιτών και νέα μέσα: Οι φοιτητές θα μάθουν πώς να εφαρμόζουν τη γνώση των ψηφιακών διδύμων στο σχεδιασμό και τη διαχείριση μεθόδους ενεργοποίησης πολιτών, αλλά και να χρησιμοποιούν τα νέα μέσα όπως και να διοικούν τα νέα μέσα με την εφαρμογή των κατάλληλων πολιτικών διασφάλισης των πολιτών.
8. Εφαρμογή μεθοδολογίας έρευνας: Οι φοιτητές θα είναι σε θέση να εφαρμόσουν κατάλληλες ερευνητικές μεθοδολογίες για την ανάλυση και επίλυση σύνθετων προβλημάτων στην ψηφιακή καινοτομία και διακυβέρνηση.
Οι παραπάνω μαθησιακοί στόχοι και αποτελέσματα έχουν σχεδιαστεί για να παρέχουν μια ολοκληρωμένη και πολύπλευρη κατανόηση των πτυχών της ψηφιακής διακυβέρνησης και της καινοτομίας στη δημόσια διοίκηση, προετοιμάζοντας τους φοιτητές για τις ποικίλες προκλήσεις και ευκαιρίες στους τομείς αυτούς.

